recursal/SuperWikiNEXT-32B huggingface dataset:
**இனிகி சூறாவளி** (**Hurricane Iniki**; ஹவாய் மொழியில் பொருள்:*வலுவான, குத்திக்கிழிக்கும் காற்று*) என்பது, பதிவுசெய்யப்பட்ட வரலாற்றில் ஐக்கிய அமெரிக்காவின் ஹவாய் மாநிலத்தைத் தாக்கிய ஆற்றல் மிக்க சூறாவளியாகும். வலுமிக்க 1990–1995 எல் நீனோவின்போது, செப்டம்பர் 5, 1992 அன்று உருவான இனிகி, ​​அப் பருவத்தைச் சேர்ந்த பதினொரு நடு பசிபிக் வெப்பமண்டலச் சூறாவளிகளில் ஒன்றாகும். செப்டம்பர் 8 அன்று இது வெப்ப மண்டலப் புயல் நிலையை அடைந்து மறுநாள் சூறாவளியாகத் தீவிரமடைந்தது.வடக்குநோக்கித் திரும்பிய பின், செப்டம்பர் 11 அன்று கவாய் தீவைத் தாக்கியது; அப்போது 145 மைல் வேகத்தில் காற்று வீசியது. மேலும் சாஃபிர்-சிம்ப்சன் சூறாவளி அளவுகோளில் வகை 4 நிலையை அடைந்தது. காட்டில் வீசியெறியப்பட்ட அனிமோமீட்டர் ஒன்று 225 எனக் காட்டியது. 1982 பருவத்தில் இவா சூறாவளிக்குப் பின் ஹவாய் மாநிலத்தைத் தாக்கிய முதல் சூறாவளி இதுவாகும். மேலும் 1959 இல் வந்த டாட் சூறாவளிக்குப் பின்னர் ஏற்பட்ட முதல் பெரிய சூறாவளியாகும். செப்டம்பர் 13 அன்று ஹவாய் மற்றும் அலாஸ்கா இடையே இனிகி மறைந்தது. 

இனிகியால் ஆறு உயிரிழப்புகளும் ஏறத்தாழ $ 310 கோடி (1992 நிலவரப்படி) பொருளிழப்பும் ஏற்பட்டன. இதனால் ஹவாய் வரலாற்றில் அதிக இழப்பு ஏற்படுத்திய இயற்கைப் பேரழிவாகவும் அதிக இழப்பு ஏற்படுத்திய இரண்டாவது பசிபிக் சூறாவளியாகவும் விளங்கியது. இதற்கு 18 நாள்கள் முன்புதான் அக் காலகட்டத்தில் ஆகப்பெரிய இழப்பு ஏற்படுத்திய வெப்பமண்டலப் புயலான சூறாவளி ஆண்ட்ரூ, புளோரிடாவைத் தாக்கியிருந்தது.

நடு பசிபிக் சூறாவளி மையம் (CPHC), வெப்பமண்டலச் சூறாவளி எச்சரிக்கைகள் மற்றும் கண்காணிப்புகளை 24 மணி நேரத்திற்கு முன்பே வழங்கத் தவறிவிட்டது. முன்கூட்டியே எச்சரிக்கை இல்லாத போதிலும், ஆறு இறப்புகள் மட்டுமே நிகழ்ந்தன. கவாயில் ஆகப்பெரிய சேதம் விளைந்தது. அங்கு 1,400-க்கும் மேற்பட்ட வீடுகளை அழிந்தன. 5,000 க்கும் மேற்பட்டவை கடும் சேதமடைந்தன. புயலின் கண்பகுதிப் பாதையில் நேரடியாக இல்லாவிடினும், ஓஹு தீவு, காற்று மற்றும் புயல் எழுச்சியால் மிதமான சேதத்தை சந்தித்தது.

வானிலை வரலாறு
-------------

தயாரிப்புகள்
------------

தாக்கம்
-------

### கவாய்

கவாய் தீவை இனிகி தாக்குமுன் அமெரிக்கத் திரை இயக்குநர் ஸ்டீவன் ஸ்பில்பேர்க், தன் ஜுராசிக் பார்க் படத்தின் இறுதி நாள் படப்பிடிப்புக்குத் தயாராகிக் கொண்டிருந்தார்.இனிகி கவாயைக் கடக்கையில் அவரும் அவரது படக்குழுவினருள் 130 பேரும் ஒரு விடுதியில் பாதுகாப்பாகத் தங்கியிருந்தனர். ஸ்பில்பேர்க்கின் கூற்றுப்படி, *ஒவ்வொரு கட்டமைப்பும் உருக்குலைந்திருந்தது; கூரைகளும் சுவர்களும் பிளவுண்டன; கண்ணுக்கெட்டியவரை தொலைபேசிக் கம்பங்களும் மரங்களும் சாய்ந்திருந்தன.* ஒரு வெப்பமண்டலச் சூறாவளி முதன்மைப் பங்கு வகிக்கும் இப் படத்தின் ஒரு பகுதியாக, கவாயின் கடலோரச் சுவர்கள் இனிகியால் இடிபடும் காட்சிகளை ஸ்பில்பேர்க் உள்ளடக்கினார். விடுதியின் அண்மைச் சாலைகளிலிருந்த சில சிதைவுகளை அகற்ற படக்குழுவினர் உதவினர்.

### ஓஹு

### ஹவாய் பெருந்தீவு

பின்விளைவு
----------

பெயர் திரும்பப்பெறல்
--------------------

மேலும் பார்க்க
--------------

குறிப்புகள்
-----------

1. 1 2  Shay, Don; Duncan, Jody (June 1993). *The Making of Jurassic Park*. Ballantine Books. பக். 85–87. பன்னாட்டுத் தரப்புத்தக எண்:0-345-38122-X. .
2. ↑  Al Kamen (September 13, 1992). "Hawaii Hurricane Devastates Kauai". Washington Post.. பார்த்த நாள்: March 13, 2006.

வெளி இணைப்புகள்
---------------

விக்கிமீடியா பொதுவகத்தில்,  
 ***இனிகி சூறாவளி***   
என்பதின் ஊடகங்கள் உள்ளன. 

* Central Pacific Hurricane Center: Hurricane Iniki
* NHC 18-E archive
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**எக்ரா கோட்டைச் சண்டை** (*Battle of Hegra Fortress*) இரண்டாம் உலகப் போரின் போது நார்வேயில் நிகழ்ந்த ஒரு முற்றுகைச் சண்டை. நார்வே போர்த்தொடரின் ஒரு பகுதியான இதில் நார்வேயின் எக்ரா கோட்டையை இருபத்தி ஐந்து நாள் முற்றுகைக்குப் பின்னர் ஜெர்மானியப் படைகள் கைப்பற்றின.

ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. தெற்கு நார்வேயின் முக்கிய நகரங்களான ஓஸ்லோ, பேர்கன், துரோன்ஹெய்ம் ஆகிய நகரங்களை ஜெர்மானியப் படைகள் விரைவில் கைப்பற்றின. தெற்கு நார்வேயின் பெரும் பகுதிகள் ஜெர்மானியர் வசமானபின்னரும் எக்ரா கோட்டையில் சுமார் 250 பேர் அடங்கிய நார்வீஜிய தன்னார்வலர் படைப்பிரிவொன்று தொடர்ந்து போரிட்டு வந்தது. ஏப்ரல் 15 முதல் மே 5ம் தேதி வரை ஜெர்மானியர்கள் இதனை முற்றுகையிட்டுத் தாக்கினர். ஆனால் எக்ரா கோட்டையைக் கைப்பற்ற இயலவில்லை. மே முதல் வாரத்தில் நார்வீஜியப் படைகளும், அவற்றுக்குத் துணையாக நார்வேக்கு வந்திருந்த நேச நாட்டுப் படைகளும் வடக்கு நார்வேக்கு பின்வாங்கிவிட்டன. இதன் பின் ஜெர்மானியரை எதிர்ப்பதால் பலன் இல்லை என்பதை உணர்ந்த எக்ராவின் பாதுகாவலர்கள் மே 5ம் தேதி ஜெர்மானியர்களிடம் சரணடைந்தனர்.

மேற்கோள்கள்
-----------

1. ↑  Nissen, Hans (2007). "Hegra Festning". *Historisk kilde- og kunnskapsbase for Trøndelag* (Norwegian). Sør-Trøndelag County Municipality, Trondheim municipality and the Norwegian Archive, Library and Museum Authority. 5 April 2010 அன்று பார்க்கப்பட்டது. Unknown parameter `|coauthor=` ignored (உதவி)CS1 maint: Unrecognized language (link)
2. ↑  Møller, Anders (24 November 2005). "Holtermann 08, Evne og Vilje til Handling". *Norwegian Military Academy* (நார்வேஜியன்). 5 April 2010 அன்று பார்க்கப்பட்டது.
[*தொடர்பிழந்த இணைப்பு*]
3. ↑  Soldat 1985: 39
**ரமா கோவிந்தராஜன்** (Rama Govindarajan) பாய்ம இயக்கவியல் துறையில் நிபுணத்துவம் பெற்ற ஒரு இந்திய விஞ்ஞானி ஆவார். இவர் முன்னதாக, 1998-2012 முதல் வரை உள்ள காலத்தில் ஜவஹர்லால் நேரு மேம்பட்ட அறிவியல் ஆராய்ச்சிக்கான மையத்தின்  எந்திரவியல் பொறியியல் பிரிவிலு் பின்னர் டாட்டா அடிப்படை ஆராய்ச்சி கழகத்தில் பேராசிரியராகவும் பணிபுரிந்தார்.  மேலும், 2012 முதல் 2016 ஆம் ஆண்டு வரை பல்துறை அறிவியல் மையத்தில் பணிபுரிந்தார். தற்போது அவர் பெங்களூரு சர்வதேச கருத்தியல் அறிவியல் மையத்தில் (ஐ.சி.டி.எஸ்) பேராசிரியராக பணியாற்றி வருகிறார். பேராசிரியர். கோவிந்தராஜன் 2007 ஆம் ஆண்டிற்கான சாந்தி ஸ்வரூப் பட்நகர் விருதைப் பெற்றவர்.

கல்வி
-----

1984 ஆம் ஆண்டில் இந்திய தொழில்நுட்பக் கழகம் புது தில்லியில் வேதியியல் பொறியியலில் இளங்கலைப் பட்டப்படிப்பை (பி.டெக்.) வெற்றிகரமாக நிறைவு செய்தார். 1986 ஆம் ஆண்டில் அமெரிக்காவின் பிலடெல்பியாவின் ட்ரெக்செல் பல்கலைக்கழகத்தில் வேதியியல் பொறியியலில் முதுகலைப் பட்டம் பெற்றார். அவரது முனைவர் பட்டம் (பி.எச்.டி) ஆய்வறிக்கையானது 1994 ஆம் ஆண்டில் இந்திய அறிவியல் கழகம் பெங்களூரில் இருந்து விண்வெளி பொறியியல் என்ற தலைப்பில் செய்யப்பட்டது ஆகும். 1994 ஆம் ஆண்டில் கலிபோர்னியா தொழில்நுட்பக் கழகத்தில் வானூர்தியியல் துறையில், முனைவர் ஆராய்ச்சிக்குப் பிந்தைய ஆய்வுப் பணியை மேற்கொண்டார்.

தொழில்
------

பெங்களூரில் உள்ள தேசிய விண்வெளி ஆய்வகங்களின் கணக்கீட்டு மற்றும் தத்துவார்த்த திரவ இயக்கவியல் பிரிவில் அறிவியலாளராகத் தனது வாழ்க்கையைத் தொடங்கினார், மேலும் 1988 முதல் 1998 வரை ஒரு பத்தாண்டு காலம் அங்கு பணியாற்றினார். மேம்பட்ட அறிவியல் ஆராய்ச்சிக்கான ஜவஹர்லால் நேரு மையத்தில் ஆசிரிய உறுப்பினரான அவர் 1998 மற்றும் 2012 ஆண்டுகளுக்கு இடையில் அந்த நிலையில் பணியாற்றினார். 2012ஆம் ஆண்டு முதல், அவர் பல்துறை அறிவியல் மையத்தில் பேராசிரியராக இருந்தார். அவர் திரவ இயற்பியலின் நிபுணத்துவம் வாய்ந்த துறையில் ஏராளமான தொழில்நுட்ப ஆவணங்களை வெளியிட்டுள்ளார், மேலும் ஒரு சில புத்தகங்களையும் வெளியிட்டுள்ளார்.  அவரது முக்கிய ஆராய்ச்சி ஆர்வங்கள் உறுதியற்ற தன்மை மற்றும் வெட்டு பாய்வுகளின் கொந்தளிப்பு, இடைமுக ஓட்டங்களின் இயற்பியல் ஆகியவற்றுடன் தொடர்புடையது.

விருதுகள்
---------

இதுவரை அவர் பெற்ற பல விருதுகளில், மிகவும் குறிப்பிடத்தக்க விருதானது 2007 ஆம் ஆண்டிற்கான சாந்தி ஸ்வரூப் பட்நாகர் விருது ஆகும். "வெட்டு மற்றும் இணையாக இல்லாத ஓட்டங்கள், ஓட்டம் நுழைவு, கொந்தளிப்பான மாற்றம் மற்றும் சிறிய- அளவிலான ஹைட்ராலிக் தாவல்கள் ". 1987 ஆம் ஆண்டின் இளம் விஞ்ஞானி விருதும், தேசிய விண்வெளி ஆய்வகங்களால் வழங்கப்பட்ட 1996 ஆம் ஆண்டின் சிறந்த விஞ்ஞானி விருதும் அவருக்கு வழங்கப்பட்டது. 2004 ஆம் ஆண்டு சி.என்.ஆர்.ராவ் ஓரேஷன் விருதை ஜே.என்.சி.ஏ.எஸ்.ஆர் பெங்களூரில் பெற்றார்.

குறிப்புகள்
-----------

1. ↑  "- Home". *www.jncasr.ac.in*. 2017-03-20 அன்று மூலம் பரணிடப்பட்டது. 2020-10-11 அன்று பார்க்கப்பட்டது.
2. ↑
3. 1 2  "Rama Govindarajan". 4 ஆகஸ்ட் 2012 அன்று மூலம் பரணிடப்பட்டது. 15 March 2014 அன்று பார்க்கப்பட்டது.
4. ↑  "Noted Women Scientists of India – an attempt at enumeration". 15 March 2014 அன்று பார்க்கப்பட்டது.
5. ↑  "Lilavati's Daughters:Dream Your Dream" (PDF). 15 March 2014 அன்று பார்க்கப்பட்டது.
6. ↑  "Shanti Swarup Bhatnagar prize for the year 2007 & 2008". 15 March 2014 அன்று பார்க்கப்பட்டது.
**2018 இந்தியப் புழுதிப் புயல்கள்**, 2 மற்றும் 3 மே 2018ல் வட இந்தியாவை தாக்கியது. இப்புயலில் சிக்கி வட இந்தியாவில் 125 பேர் உயிரிழந்துள்ளனர் மற்றும் 200க்கும் மேற்பட்டோர் காயமடைந்தனர்.

பின்னணி
-------

இந்தியாவின் பருவகால வானிலை வகைகளின் ஒன்று புழுதிப் புயல் ஆகும்.  இப்புயல்கள் பொதுவாக கோடை மாதங்களில் ஏற்படுகின்றன. வறண்ட காலநிலைகளில் புழுதிகள் காற்றுடன் கலந்து இத்தகைய புயலை உருவாக்கும். இத்தகைய புயல்களில் பெரும்பாலும் இறப்பு எண்ணிக்கை 12 ஐ விட அதிகமாக இருக்காது;2018 ஏப்ரல் 11 இல் இந்தியாவைத் தாக்கிய புழுதிப் புயல் ஒன்று அதிகபட்சமாக, 19 பேரைக் கொன்றது.

புயல் மற்றும் சேதம்
-------------------

இந்திய மழைக்காலத்தின் தொடக்கத்தில் இப்புழுதிப் புயல் ஏற்பட்டது.  புயலுக்கு முந்தைய நாட்களில், பிராந்திய வானிலை ஆய்வாளர்கள் அந்த வாரம் முழுவதும் இடியுடன் கூடிய மழை மற்றும் அதிக காற்று ஆகியவை ஏற்படலாம் என முன்னறிவிப்பாக வெளியிட்டனர். அதிக வெப்பநிலை மேற்கொண்டு புயலை வலுப்படுத்தியது. 

மே 2, 2018 ல், இப்புயல் தொடங்கியது, முக்கியமாக உத்தரப் பிரதேசம் மற்றும் ராஜஸ்தான் மாநிலங்களைத் தாக்கியது.  உத்தரப் பிரதேசத்தில் குறைந்தது 73 பேர் கொல்லப்பட்டனர், ஆக்ரா நகரில் மட்டும் 43 பேர் கொல்லப்பட்டனர்;  கேராகர்க் நகரில் 21 பேர் கொல்லப்பட்டனர்.  ராஜஸ்தானில் குறைந்தது 35 பேர் கொல்லப்பட்டனர்.

புயலுக்கு பின்
--------------

உத்தரப் பிரதேச அரசு புயலினால் கொல்லப்பட்டவர்களின் உறவினர்களுக்கு இழப்பீடாக 4 இலட்சம் ரூபாய் அறிவித்தது.

குறிப்புகள்
-----------

1. ↑  Gupta, Swati; Westcott, Ben (3 May 2018). "More than 110 killed by high-intensity dust storms in India". *CNN*. 3 May 2018 அன்று பார்க்கப்பட்டது.
2. ↑   *Why This Dust Storm in India Turned Deadly*. 3 May 2018.. பார்த்த நாள்: 4 May 2018.
3. 1 2 3 4  "India dust storms: Nearly 100 killed in Agra,Uttar Pradesh, Rajasthan". *பிபிசி*. 3 May 2018. 3 May 2018 அன்று பார்க்கப்பட்டது.
4. ↑
5. 1 2 3  "More than 110 killed by high-intensity dust storms in India". *CNN*. 3 May 2018. 3 May 2018 அன்று பார்க்கப்பட்டது.
6. ↑  "Devastating Dust Storm Strikes India, Killing at Least 94". *த நியூயார்க் டைம்ஸ்*. 3 May 2018. 3 May 2018 அன்று பார்க்கப்பட்டது.
**தோழா** (*Oopiri*) 2016- ஆம் ஆண்டில் வெளிவந்த திரைப்படமாகும். இது தெலுங்கு, தமிழ் என இருமொழிகளில் எடுக்கப்பட்டது. தெலுங்கில் இதன் பெயர் **ஒப்பிரி**. இத்திரைப்படம் பிரெஞ்சு திரைப்படமான **தி இன்டச்சபில்ஸ்** என்றதன் மீளுருவாக்கம் ஆகும். இத்திரைப்படத்தில் கார்த்திக் சிவகுமார், நாகார்சூனா, தமன்னா, பிரகாசு ராசு, விவேக், அனுசுக்கா, செயசுதா, சிரேயா போன்றோர் நடித்துள்ளனர். இத்திரைப்படத்தை வம்சி பைடிபள்ளி இயக்கியுள்ளார், பிரசாத் வி பொட்லூரி தயாரித்துள்ளார்.

கதை சுருக்கம்
-------------

சீனு (கார்த்திக் சிவகுமார்) திருடிய குற்றத்துக்காக சிறைக்கு சென்று நிபந்தனை பிணையில் வெளிவருகிறார். அவரை அவரின் குடும்ப உறுப்பினர்கள் மதிக்கவில்லை. பெரும் பணக்காரரான விக்கிரமாதித்தியா கால் கை செயலிழந்தவர் அதாவது தலைக்கு கீழ் எந்த உறுப்பும் அவருக்கு இயங்காது. அவரை வழக்கறிஞர் லிங்கம் (விவேக்) விக்கரமாதித்யா (நாகார்சூனா) வீட்டுக்கு அவரை கவனித்துக்கொள்ள அனுப்புகிறார். விக்கரமாதித்தியா பலருக்கு நடத்திய நேர்காணலில் சீனுவை அவருக்கு பிடித்து வேலைக்கு வைத்துக்கொள்கிறார். சீனுவை விக்கிரமாதித்தியாவின் வீட்டில் வேலை செய்யும் எவருக்கும் பிடிக்கவில்லை. பிரசாது (பிரகாசு ராச்) மூலம் 5 ஆண்டுகளுக்கு முன் பாரிசில் பாராகிளைடிங் செய்யும் போது அவருக்கு விபத்து ஏற்பட்டதையும் அவரின் காதலி நந்தினி (அனுசுக்கா) நன்றாக இருக்கவேண்டும் என்பதற்காக விக்கிரமாதித்தியாவிற்கு நந்தினியை திருமணம் செய்யும் எண்ணமில்லை என்று நந்தினியிடம் பிரசாது பொய் சொல்கிறார். விக்கிரமாதித்தியாவின் இந்த கடந்த காலத்தை சீனு பிரசாது மூலம் அறிகிறார்.

விக்கிரமாதித்தியாவிற்கு மன அழுத்தம் இருப்பதை அறிந்த சீனு அவரை பாரிசுக்கு அழைத்து செல்கிறார். நந்தினிக்கு விக்கிரமாதித்தியாவின் நிலையை சீனு சொல்லி அவரை சந்திக்க ஏற்பாடு செய்கிறார். அங்கு விக்கிரமாதித்தியா நந்தினியை சந்திக்கிறார். சந்திப்புக்கு ஏற்பாடு செய்யப்பட்டுள்ளது குறித்து விக்கிரமாதித்யாவிற்கு தெரியாது. நந்தினிக்கு திருமணமானதையும் அவருக்கு குழந்தை இருப்பதையும் அறிகிறார். அதனால் விக்கிரமாதித்தியாவின் மன அழுத்தம் நீங்குகிறது.

குறிப்புகள்
-----------

1. ↑  *International Business Times India* estimates the film's budget as ₹500 million, and *Sakshi* estimates the film's budget as ₹600 million.

மேற்கோள்கள்
-----------

1. ↑  H. Hooli, Shekhar (4 April 2016). "'Oopiri' 2nd weekend box office collection: Karthi Starrer Thozha/Oopiri faces big threat from 'Sardar Gabbar Singh'". *International Business Times India*. 6 August 2016 அன்று மூலம் பரணிடப்பட்டது. 6 August 2016 அன்று பார்க்கப்பட்டது.
2. ↑  Jayadeva, Rentala (15 March 2016). "వేచవి చూద్దాం!". *Sakshi* (Telugu). 16 March 2016 அன்று மூலம் பரணிடப்பட்டது. 19 June 2016 அன்று பார்க்கப்பட்டது. Unknown parameter `|trans_title=` ignored (உதவி)CS1 maint: Unrecognized language (link)
3. ↑  "వందకోట్లు వసూలు చేసిన నాగార్జున సినిమా!" [Nagarjuna's film grosses over 100 crores!]. *Andhra Prabha* (தெலுங்கு). 16 May 2016. 6 August 2016 அன்று மூலதளத்திலிருந்து பரணிடப்பட்டது எடுக்கப்பட்டது. 6 August 2016 அன்று பார்க்கப்பட்டது.
**கே. வி. ரங்கா ரெட்டி** (12 திசம்பர் 1890 - சூலை 24 1970) என அழைக்கப்படும் **கொண்டா வெங்கட ரங்கா ரெட்டி** (Konda Venkata Ranga Reddy) ஒருங்கிணைந்த ஆந்திரப் பிரதேசத்தின் முன்னாள் துணை முதல்வராக இருந்தார்.  சாகிர்தார்களுக்கு எதிராக தெலங்காணா கிளர்ச்சியை எதிர்த்துப் போராடிய சுதந்திரப் போராளியாவார். தெலங்காணாவில் உள்ள இரங்கா ரெட்டி மாவட்டத்திற்கு இவரது பெயரிடப்பட்டது.

தொழில்
------

### அரசியல் வாழ்க்கை

ஐதராபாத்து மாநிலத்திற்கு எதிராக இருந்த இரசாக்கர்களை சுதந்திர இந்தியாவில் ஒருங்கிணைக்க போராடியதற்காக தெலங்காணாவில் உள்ள ஒரு மாவட்டத்திற்கு இவரது பெயரிடப்பட்டது. 

நீலம் சஞ்சீவ ரெட்டியின் அரசாங்கத்தில் 1959இல் வருவாய்த்துறை அமைச்சராக இருந்தார். 1961ஆம் ஆண்டில் தாமோதரம் சஞ்சீவய்யா அரசாங்கத்தில் ஆந்திராவின் துணை முதல்வராக ஆனார். இவர் தெலங்காணா இயக்கத்தில் பங்கேற்றார். சித்தியம்பார் சந்தையில் பேசிய இவரது ஆவேசமான பேச்சுக்கு பெயர் பெற்றவர். இப்பேச்சில் இவர் *குலாம் கி ஜிந்தகி சே, மௌத் ஆச்சி* என்ற சொற்களால் முடித்தார் .

### கல்வியாளர்

இவர், கல்வி நிறுவனமான ஏ. வி கல்லூரியையும் நிறுவினார். பெண்களும், சிறுமிகளும் தங்களின் நோக்கத்தை அடைவதற்கு உதவுவதற்காக 1952ஆம் ஆண்டில் சங்கம் இலட்சுமிபாய் என்பவரால் நிறுவப்பட்ட "இந்திர சேவா சதன் சங்க"த்தில் உறுப்பினராகவும் இருந்தார். அறக்கட்டளை நடத்திவரும் பெண்கள் கல்லூரிக்கு இவரின் நினைவாக கே. வி. இரங்கா ரெட்டி மகளிர் கல்லூரி என பெயரிடப்பட்டது. இவர், மகளிர் விடுதி ஒன்றையும் தொடங்கினார்.

தனிப்பட்ட வாழ்க்கை
------------------

இவர், துங்கபத்ராம்மா என்பவரை மணந்தார். இவர்களுக்கு, 7 மகன்களும், 4 மகள்களும் என 11 குழந்தைகள் இருந்தனர். இவரது மகன்களில் ஒருவரான கொண்டா மாதவ ரெட்டி ஐதராபாத் உயர் நீதிமன்றத்திலும், மும்பை உயர் நீதிமன்றத்தின் தலைமை நீதிபதியாகவும் இருந்தார். இவரது பேரன்களில் ஒருவரான கே. விஸ்வேஸ்வர ரெட்டி அரசியல்வாதியாகவும், தெலங்காணாவின் சேவெள்ள மக்களவைத் தொகுதியின் நாடாளுமன்ற உறுப்பினருமாவார்.
1960களில் ஆந்திரப் பிரதேசத்தில் தெலுங்கானா இயக்கத்தில் பங்கேற்ற முன்னோடிகளில் ஒருவரும், இந்திய தேசிய காங்கிரசு கட்சியைச் சேர்ந்த ஓர் அரசியல்வாதியுமான மாரி சன்னா ரெட்டி இவரது உறவினராவார். இவரது சகோதரரின் (கொண்டா நாராயண ரெட்டி) மகளை மணந்தார்.

நூலியல்
-------

* My Autobiography By K V Ranga Reddy

குறிப்புகள்
-----------

1. 1 2  The Hindu : Andhra Pradesh / Hyderabad News : AV College to celebrate founder’s birth anniversary
2. ↑  Cuddapah to be renamed after YSR - Times Of India
3. ↑  ":-: Welcome to Bhoj Reddy Engineering College for Women :-:". 26 July 2009 அன்று மூலம் பரணிடப்பட்டது. 13 December 2009 அன்று பார்க்கப்பட்டது.
4. ↑  "The Hindu : Andhra Pradesh / Hyderabad News : K.V. Ranga Reddy's wife dead". 2012-11-05 அன்று மூலம் பரணிடப்பட்டது. 2021-02-10 அன்று பார்க்கப்பட்டது. Unknown parameter `|=` ignored (உதவி)
**கல்லாக்கோட்டை பாளையம்** என்பது, தமிழ்நாட்டில் உள்ள புதுக்கோட்டை மாவட்டத்தில், கந்தர்வக்கோட்டை, நம்புரான்பட்டி பகுதியில் "தின்னக்குளம்" என்ற ஊரை தலைமை இடமாகக் கொண்ட பாளையம் ஆகும். இது **சிங்கப்புலியார்** என்ற பட்டம் பூண்ட கள்ளர் மரபினரால் ஆளப்பட்டது.

வரலாறு
------

1846 ஆம் ஆண்டு விஜயரகுநாத முத்துவிஜய சிங்கபுலியார் என்பவர் ஜமீன்தாராக இருந்தார். 1879 ஆம் ஆண்டு, விஜயரகுநாத அரங்கசாமி சிங்கபுலியார் அவர்களின் கீழ் 17 கிராமங்கள் இருந்தன (16481 ஏக்கர் பரப்பளவு). அப்பொழுது அரசாங்கத்திற்கு கொடுத்த இறைப்பகுதி 1701 ரூபாய் 13 அணா 6 பைசா ஆகும். இவர்களின் அரண்மனை தின்னகுலம் கிராமத்தில் இருந்தது, இப்பொழுது முழுமையாக சிதைந்து காணப்படுகிறது. இவர்களுக்கு என்று தனி கொடியை மற்றும் தனி சின்னம் இருந்தது. இவர்களுடைய சின்னத்தில் சிங்கம் மற்றும் புலியும், கொடியில் முருக கடவுளின் வேல் மற்றும் மயில் கொண்டுள்ளது.

புதுக்கோட்டை அரச குடும்பத்துடன் திருமண உறவு மூலம் கந்தர்வகோட்டை ஜமீன்கள் இணைந்திருந்தார்கள்.

முடிவுரை
--------

கல்லாக்கொட்டை ஜமீன் பகுதியானது சுதந்திரத்திற்கு பிறகு கலைக்கப்பட்டு கந்தர்வகோட்டை வட்டமாக மாற்றப்பட்டது. அதனைத்தொடர்ந்து புதுக்கோட்டை மாவட்டத்தோடு இணைக்கப்பட்டது.

மேற்கோள்கள்
-----------

1. ↑   *கள்ளர் சரித்திரம்*. சென்னை: Jegam & Co, Dodsin Press. 1923. பக். 91. .
2. ↑   *தஞ்சை மராட்டிய மன்னர் மோடி ஆவணத் தமிழாக்கமும் குறிப்புரையும் (முதல் தொகுதி)*. 1989. பக். 472. .
3. ↑   *List of zamindari estates in Madras Presidency*. .
4. ↑   *மூவேந்தர் குல தேவர் சமூக வரலாறு*. 1976. பக். 319. .
5. ↑   *Chiefs And Leading Families*. 1923. பக். 14. .
**செம்மார்புக் கானாங்கோழி** [Ruddy-breasted crake (*Zapornia fusca*)] ராலிடே குடும்பத்தைச் சேர்ந்த ஒரு நீர்ப்பறவை ஆகும். இந்தியாவில் தொடங்கி அதற்குக் கிழக்காக உள்ள பல நாடுகளிலும் இலங்கையிலும் இதன் வாழ்விடம் பரந்து இருப்பினும், காண்பதற்கு அரிதான பறவையாகவே இது உள்ளது.

உடலமைப்பும் கள அடையாளங்களும்
----------------------------

நாகணவாய்ப் புள்ளை ஒத்த அளவை உடையது (நீளம் - 21 cm முதல் 23 cm). ஆணும் பெண்ணும் ஒரே தோற்றம் கொண்டிருக்கும். இருப்பினும், பெண் பறவை சற்று வெளிர் நிறத்துடன் இருக்கும்.

சிவந்த கண்; காய்ந்த மரப்பட்டையையொத்த சாம்பல் கலந்த பழுப்பு நிற மேற்பாகம், செம்மண் நிற அடிப்பகுதி. கால்களும் விரல்களும் சிவப்பு. கருநிற வாலின் அடிப்பகுதியிலுள்ள இறகுத் தொகுதியில் மெல்லிய வெண் பட்டைகள் காணப்படும்; இளவயதுப் பறவையின் அடிப்பாகத்தில் மெல்லிய வெண் பட்டைகள் இருக்கும்.

அதிகாலையிலும் மாலையிலும் இப்பறவை அதன் மறைவிடத்திலிருந்து எழுப்பும் வளர்வேகமெடுக்கும் அதிர்வொலி அதனை அடையாளங்காண உதவும்.

பரவலும் வாழ்விடமும்
-------------------

### பரவல்

இந்தியா, இலங்கை, நேபாளம், பூட்டான், வங்கதேசம் தொடங்கி பெரும்பாலான தென்கிழக்கு ஆசிய நாடுகள், தைவான், கொரியா, ஜப்பான் மற்றும் சீனாவின் சில பகுதிகளில் இவற்றைக் காணலாம். இந்தியாவில் மத்தியப் பிரதேசம் உள்ளிட்ட சில உள்நாட்டுப் பகுதிகள் நீங்கலாக பெரும்பாலான மாநிலங்களில் காணலாம்.

தமிழ்நாட்டில் சென்னை (குறிப்பாக, பள்ளிக்கரணை சதுப்புநிலம்) அதனையொட்டிய சில பகுதிகள், திருச்சி, மதுரை, சேலம் ஆகிய இடங்களிலும் இக்கானாங்கோழி பதிவு செய்யப்பட்டுள்ளது; பெரும்பாலான தென் தமிழகப் பகுதிகளில் இது பதிவு செய்யப்படவில்லை. மேலும், இவை குறைந்த எண்ணிக்கையிலேயே காணப்படுகின்றன.

### வாழ்விடம்

நாணல் அதிகமுள்ள சதுப்பு நிலங்கள், ஓடைக் கரைகள், ஏரிக்கரைகள், புற்கள் நிறைந்த ஈரநிலங்கள், நெல்வயல்களின் கரைப்பகுதிகள், புதர் மண்டிய காட்டுப் பகுதிகள்.

உணவு
----

சிப்பியின மெல்லுடலிகள், நீர்வாழ் பூச்சிகள் அவற்றின் புழுக்கள், விதைகள், சதுப்புநிலத் தாவரங்களின் தண்டுகள்.

மேற்கோள்கள்
-----------


1. ↑  BirdLife International (2012). "*Porzana fusca*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. ↑  கிரமிட் & பலர் (2005). *தென் இந்திய பறவைகள்*. பக்.92:7. பி. என். எச். எஸ்.
3. ↑  Grewal & c. (2018). A Pictorial Field Guide to Birds of India. p. 139
4. ↑  "xeno-canto -- Ruddy-breasted Crake".
5. ↑  "Species Map -- Ruddy-breasted Crake". 13 May 2021 அன்று பார்க்கப்பட்டது.
6. ↑  "Habitat -- Ruddby-breasted Crake".
**கள்ளிக் குயில்** (*Phaenicophaeus leschenaultii*), என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையினமாகும். இது இந்தியத் துணைக்கண்டத்தைச் சேர்ந்தது.

பரவல்
-----

கள்ளிக்குயில்கள் இந்தியத் துணைக்கண்டத்தின் இமயம் சார்ந்த பகுதிகளிலும், ராஜஸ்தான், பாக்கித்தானின் சில பகுதிகளிலும் வங்காளதேசம், இலங்கை ஆகிய நாடுகளிலும் காணப்படுகின்றன. இவற்றின் நிற வேறுபாடுகள் காரணமாக மூன்று வெவ்வேறு இனங்களாகச் சிலவேளைகளில் வரையறுக்கப்படுவதுண்டு.

தோற்றம்
-------

 இந்தியா, ராஜஸ்தான், பரத்பூர் நகரில்.
 இந்தியா, ராஜஸ்தான், பரத்பூர் நகரில்.
இவை 42 செமீ வரை வளரக்கூடிய பெரிய பறவையினமாகும். இப்பறவையினம் பொதுவாக மண்ணிறம் அல்லது செம்மண்ணிறம் கொண்டதாகக் காணப்படும். நிறை கூடியதாயும் நீண்டும் காணப்படும் இப்பறவையினத்தின் வால் நுனியில் வெண்ணிறமான பக்கக் கோட்டமைப்பில் அமைந்த இறகுகளைக் கொண்டிருக்கும். இது செம்பகங்களை ஒத்துக் காணப்படும். இதன் சொண்டு கீழ் நோக்கி வளைந்தும் பிரகாசமான சிவப்பு அல்லது மஞ்சள் நிறம் கொண்டு காணப்படும். இவற்றின் ஆண், பெண் பறவைகள் நிறத்தினடிப்படையில் ஒரே மாதிரியாகக் காணப்பட்டாலும் குஞ்சுகள் நிறம் மங்கியனவாக இருக்கும். இதன் ஒலி "பிசுக்...பிசுக்" என்பது போலிருக்கும். சில வேளைகளில் "ப்..தங்" என்பது போன்ற ஒலியையும் ஏற்படுத்தும்.

வாழிடமும் உணவுப் பழக்கமும்
--------------------------

சிறுகீற்றுப் பூங்குயில்கள் பொதுவாக பெரு நிலப் பகுதியில், திறந்தவெளிப் புதர்கள், முட்காடுகள், சிறு காடுகள் போன்றவற்றிலேயே காணப்படும். இவை தனித்தோ, இணையாகவோ காணப்படலாம். இவை பூச்சிகள், பல்லிகள், சிறு பழங்கள் போன்றவற்றை உணவுக்காகப் பெறத் தக்க வகையில் இவற்றில் உடலமைப்பு வளைந்து காணப்படும். இப்பறவைகள் புதர்களுக்கிடையே கீரிப்பிள்ளை போன்று மிக வேகமாக ஓடக்கூடியனவாகும். மிகக் குறைவாகவே பறக்கக்கூடிய இப்பறவைகள் கிளைக்குக் கிளை தாவி மரங்களில் மிக வேகமாக ஏறக்கூடியனவாகும். (*Glaucidium radiatum*)

இவை பூச்சிகளையும், மயிர்க்கொட்டிகளையும், சிறு முன்னானிகளையுமே உணவாகக் கொண்டபோதிலும் சிறு பழங்களையும் சில வேளைகளில் உண்பதுண்டு.

இனப்பெருக்கம்
-------------

சிறுகீற்றுப் பூங்குயில் ஏனைய பூங்குயில்களைப் போன்றே ஒட்டுண்ணியல்லாததாகும். இதன் பொதுவான இனப்பெருக்க காலம் மார்ச்சு முதல் ஓகத்து வரையிலுமாயினும், இது வாழும் இடத்துக்கேற்ப சற்று வேறுபடும். முட்தாவரங்களில் 2 முதல் 7 மீற்றர் வரையான உயரத்தில் இது பசிய இலைகளைக் கொண்டு கூடுகளை அமைத்துக்கொள்ளும். ஒரு முறைக்கு இரண்டு அல்லது மூன்று முட்டைகளை இடும். முட்டைகள் வெண்கட்டி போன்ற நிறத்திற் காணப்படும்.

படவெளி
------

* இந்தியா, ராஜஸ்தான், பரத்பூரில். இந்தியா, ராஜஸ்தான், பரத்பூரில்.
* தலையமைப்புதலையமைப்பு

மேற்கோள்கள்
-----------

1. ↑  BirdLife International (2016). "*Taccocua leschenaultii*". *IUCN Red List of Threatened Species* **2016**: e.T22684104A93014547. doi:10.2305/IUCN.UK.2016-3.RLTS.T22684104A93014547.en.. பார்த்த நாள்: 11 November 2021.
2. ↑  
சாலிம் அலீ (பறவையியலாளர்); சிட்னி டில்லன் ரிப்ளே (1986/2001). *Handbook of the Birds of India and Pakistan, 2nd ed.10 vols* (2nd ). ஒக்சுஃபர்ட் பல்கலைக்கழக அச்சகம். Bird Number 598
3. ↑  
சாலிம் அலீ (பறவையியலாளர்); ஜே. சி. தானியேல் (இயற்கையியலாளர்) (1983). *The book of Indian Birds, Twelfth Centenary edition*. பம்பாய் இயற்கை வரலாற்றுச் சங்கம்/ஒக்சுஃபர்ட் பல்கலைக்கழக அச்சகம்.
4. ↑  
Grimmett, Richard; Carol Inskipp, and Tim Inskipp (1998). *Guide to the Birds of Indian subcontinent*. Christopher Helm. பன்னாட்டுத் தரப்புத்தக எண்:0-691-04910-6.
**இயல்புரிமை** (natural right) என்பது உலகம்தழுவிய உரிமைகள் தொடர்பான ஒரு கருத்துருவாகும். இந்த உரிமை, சட்டங்களிலோ நம்பிக்கைகளிலோ தங்கியிராமல் உயிரினங்களுக்கு இயல்பாகவே அமைந்தது எனப்படுகின்றது. இயல்புரிமைக் கோட்பாட்டில் இருந்து பெறப்பட்ட இயற்கை விதிக் கோட்பாட்டின் உள்ளடக்கம் இயற்கையாக முடிவாக்கப்படுவதால் இது உலகம் முழுதும் பொருந்துகிறது. ஐரோப்பாவில் அறிவொளிக் (Enlightenment) காலத்தில், இயற்கை விதி, அரசர்களின் தெய்வீக உரிமைகளுக்கு எதிராக இருந்ததுடன், இதுவே செந்நெறிக்காலக் குடியரசிய அடிப்படையில், சமூக ஒப்பந்தம், நேர்ச் சட்டம், அரசு என்பவற்றை நிறுவுவதை நியாயப்படுத்தும் ஒரு வாதமாகவும் விளங்கியது. மாறாக, இயல்பு உரிமைக் கருத்துரு, இத்தகைய அமைப்புக்கள் இருப்பதை எதிர்த்து வாதிடுவதற்கும் அராசகவாதிகளால் பயன்படுத்தப்பட்டது.

இயல்புரிமை என்பது அதனை அரசுகளோ அல்லது சமுதாயமோ நடைமுறைப்படுத்தா விட்டாலும் அது இயல்பாகவே இருப்பதாகக் கருதப்படும். ஆனால், சட்டம்சார்ந்த உரிமை என்பது மக்களின் நன்மைக்காக அரசினாலோ, சமுதாயத்தினாலோ உருவாக்கப்படுகிறது. எது இயல்புரிமை எது சட்ட உரிமை என்பது மெய்யியலிலும், அரசியலிலும் ஒரு முக்கியமான கேள்வியாகும். இக் கருத்துருவை விமர்சிப்பவர்கள், மனிதனுக்கு உள்ள எல்லா உரிமைகளுமே சட்ட உரிமைகள்தான் என்கிறார்கள். கருத்துருவை ஆதரிப்பவர்களோ அமெரிக்க விடுதலைப் பிரகடனம், உலக மனித உரிமைகள் சாற்றுரை என்பன இயல்புரிமையை ஏற்றுக்கொள்வதனால் ஏற்படும் பயனை விளக்குகின்றன என்கின்றனர்.

மனித உரிமை என்பதன் எண்ணக்கரு இயல்புரிமையில் இருந்து பெறப்பட்டதாகும். சிலர் இவ்விரண்டும் ஒன்றையே குறிக்கின்றன என்கின்றனர். வேறு சிலரோ இயல்புரிமையுடன் தொடர்புபடுத்தப்படும் சில அம்சங்களை விலக்கிவைப்பதற்காக இவ்விரு சொற்களும் வெவ்வேறு பொருள்களைக் குறிக்கவேண்டும் என்கின்றனர். இயல்புரிமை என்பது, அரசு அல்லது வேறு பன்னாட்டு அமைப்புக்களின் அதிகாரத்தினால் இல்லாமலாக்க முடியாத தனியொருவருடைய உரிமை எனக் கருதப்படுகிறது. மனிதன் அல்லாத ஏனைய விலங்குகளுக்கும் இயல்புரிமை உண்டு என்னும் எண்ணம், 20 ஆம் நூற்றாண்டில், மெய்யியலாளர்கள், சட்ட அறிஞர்கள் போன்றோரிடையே பிரபலமானது.

மேற்கோள்கள்
-----------

1. ↑  "Natural Rights | History of Western Civilization II". *courses.lumenlearning.com*. 17 October 2020 அன்று மூலதளத்திலிருந்து பரணிடப்பட்டது எடுக்கப்பட்டது. 14 October 2020 அன்று பார்க்கப்பட்டது.
2. ↑  Rommen, Heinrich A.; Hanley, Thomas R. (1998). *The Natural Law: A Study in Legal and Social Philosophy*. Liberty Publishing. பன்னாட்டுத் தரப்புத்தக எண்:978-0865971615. இணையக் கணினி நூலக மையம்:1004487064.. பார்த்த நாள்: 7 March 2022. கூகுள் புத்தகங்களில் *இயல்புரிமை*
3. ↑  Romans 2:14–15
நான்கு கவலர்களில் மூவரான சாங் கை ஷேக் (சீனா), பிராங்கிளின் டி ரூஸ்வெல்ட் (ஐக்கிய நாடுகள்), வின்சன்ட் சர்ச்சில் (ஐக்கிய இராச்சியம்), 1943 ல் கெய்ரோ மாநாட்டில் இரண்டாம் உலகப்போருக்காக சந்தித்தபொழுது
முக்கிய மூன்று நேச நாட்டுத் தலைவர்கள், 1945 பெப்ரவரி *யள்டா சங்கத்தின்* போது சேர்ச்சில்,ரூசுவெல்ட்,சுடாலின் .
இரண்டாம் உலகப்போரின் போது நேச நாட்டுப்படைகளுடன் இணைந்து போரிட்ட அல்லது அவற்றுக்கு துணைப் போண நாடுகளின் முக்கிய அரசியல் படைதுறை சார் தலைவர்கள் **இரண்டாம் உலகப் போரின் நேச நாட்டுத் தலைவர்கள்** என கூட்டாக அழைக்கப்படுகின்றனர். இத்தலைவர்கள் படைத்துறை மானோவியல் தொழிநுட்பத் துறைகளில் புதிய முறையிலான போரை முன்னெடுக்க வேண்டியிருந்தது.

மேற்கோள்கள்
-----------

1. ↑  "The History of the Commonwealth". The Commonwealth Secretariat. 2006-10-24 அன்று மூலம் பரணிடப்பட்டது. 2007-02-26 அன்று பார்க்கப்பட்டது.
2. ↑  "Robert Menzies. In office". *Australia's prime ministers*. National Archives of Australia. May 1, 2003 அன்று மூலம் பரணிடப்பட்டது. 2008-09-25 அன்று பார்க்கப்பட்டது.
3. ↑  "Arthur Fadden". *Australia's prime ministers*. National Archives of Australia. 2008-09-25 அன்று பார்க்கப்பட்டது. 
[*தொடர்பிழந்த இணைப்பு*]
**ஈரடுக்கி என்பது கருக் கோளத்தில் இரண்டு கருநிலை அடுக்குகள் காணப்படும் நிலையாகும். அவை வெளியடுக்கு மற்றும் உள்ளடுக்கு ஆகும்.**

உடலில் இத்தகைய இரண்டு திசு அடுக்குகள் காணப்படும் உயிரிகள் ஈரடுக்கு உயிாிகள் ஆகும். எடுத்துக்காட்டு குழியுடலிகள் மற்றும் நீந்தற் சீப்பு உயிாிகள் ஆகும்.

உள்ளடுக்கு உண்மை திசுக்களான உணவு பாதை மற்றும் அது தொடா்பான சுரப்பிகள் உருவாக்கத்தில் பங்கு பெறுகிறது. வெளியடுக்கானது புறத்தோல், நரம்புத்திசு மற்றும் நுண் சிறு நீரக உருவாக்கத்தில் பங்கு பெறுகிறது.

எளிய உயிாிகளான கடற் பஞ்சுகளில் ஒரே ஒரு கரு அடுக்கு காணப்படுகிறது.  

அதிக உயா் நிலை உயிாினங்கள் (தட்டை புழுக்களிலிருந்து மனிதன் வரை ) மூவடுக்கிகளாக (வெளி அடுக்கு, நடு அடுக்கு , நடு அடுக்கு) நடு அடுக்கு உண்மையான உடல்  உறுப்புகைள உருவாக்குகிறது.

தற்போது வாழும் உயிா் அடுக்கிகள் பவள பாறைகள் , கடல் தாமரைகள் மற்றும் சீப்பு நுங்குகள் மற்றும்  ஜெல்லி மீன்கள்.

மேலும் பாா்
-----------

* Triploblasty

மேற்கோள்கள்
-----------

1. ↑  Seipel, Katja; Schmid, Volker (2005-06-01). "Evolution of striated muscle: Jellyfish and the origin of triploblasty" (in en). *Developmental Biology* **282** (1): 14–26. doi:10.1016/j.ydbio.2005.03.032. பன்னாட்டுத் தர தொடர் எண்:0012-1606. பப்மெட்:15936326.
**உடற் குழி** என்பது விலங்கொன்றின் உடலில் உள்ள எந்தவொரு திறவெளி அல்லது அறைகளைக் குறிப்பதாகும். இந்தக் குழிகளில் உள்ளுறுப்புகளும் பிற அமைப்புகளும் அடங்கியுள்ளன. இரட்டைச் சுவர் உள்ள குழிகளின் நடுவே உள்ள "வாய்ப்புள்ள வெளி"யில் சிறிதே நீர்மம் இருக்கும்.

மனித உடலின் இரு பெரும் உடற்குழிகள் கீழ்ப்புற உடற்குழியும் முதுகுப்புற உடற்குழியும் ஆகும். முதுகுப்புற குழியில் மூளையும் முள்ளந்தண்டு வடமும் அமைந்துள்ளன.

மைய நரம்பு மண்டலத்து உறுப்புகளைச் சூழ்ந்துள்ள சவ்வுகள் (மண்டையோடு, முள்ளந்தண்டுக் குழிகளிலும் உள்ள மனித மூளை, முள்ளந்தண்டு வடம்) மூன்று மூளையுறைகள் ஆகும். வெவ்வேறாக பூசப்பட்டுள்ள இந்த வெளிகளில் வெவ்வேறு வகையான நீர்மங்கள் உள்ளன. காட்டாக மூளையுறையில் மூளை தண்டுவட திரவமும் வயிற்றுக் குழியில் உள்ள வயிற்று உள்ளறையில் சீர நீர்மமும் உள்ளன.

அமினியன் விலங்குகளிலும் சில முதுகெலும்பிலிகளிலும் வயிற்று உள்ளறை அவற்றின் மிகப் பெரிய உடற்குழியான சீலம் (coelom) எனும் உடற்குழியில் அமைந்துள்ளன.

மேற்கோள்கள்
-----------

1. ↑  Ehrlich, A.; Schroeder, C.L. (2009), "The Human Body in Health and Disease", *Introduction to Medical Terminology* (Second ed.), Independence, KY: Delmar Cengage Learning, pp. 21–36
2. ↑  Sadler (2012). *LANGMAN Embriología médica*. **I** (12 ). Philadelphia, PA: The Point.
3. ↑  Tortora, Gerard; Derrickson, Bryan (2008). *Principios de anatomía y fisiología*. **I** (11 ). Buenos Aires: Panamericana.
காதுகளால் ஒலியினை உணரமுடியும். ஆனால் காதுகளால் உயர் அதிர்வெண்ணுடைய மீயொலியினை உணரமுடியாது. மீயொலிகளை உணர எளிமையானதும் மகிழ்ச்சிகரமானதுமான ஒரு முறை **உணர் சுடர்** (Sensitive flame) முறையாகும். செங்குத்தாக அமைந்த ஒரு சிறு திறப்பு (Nozzle) வழியாக அதிக அழுத்தத்தில் எரி வளிமம் செலுத்தப்பட்டு, எரியுமாறு செய்தால், அழுத்ததினைப் பொறுத்து சுடர் உயரமாக எரியும். இந்நிலையில் மீயொலி அலைகள் சுடரின் அடிப்பகுதியில் விழுந்தால், சுடர் நிலையில்லாமல் அசையும், அதன் உயரம் குறைந்து காணப்படும். இதிலிருந்து மீயொலி அங்குள்ளதை அறியமுடியும்.

வெளி இணைப்புகள்
---------------

* YouTube clip UCL Phonetics Laboratory 1920s
* *"The Effect of Inaudible Vibrations upon Sensitive Flames"* – W. F. Barrett – *Nature* (1877)
* *"The Bunsen Flame: a Sensitive Flame"* – W. W. Haldare Gee – *Nature* (1878)
* Sensitive Flames, *Popular Science* (1874)

மேற்கோள்கள்
-----------

1. ↑  *Stand and Burner for Sensitive Flames* - Prof. W. F. Barrett
2. ↑  "Les Recreations Scientifiques" - Gaston Tissandier
3. ↑  "Sensitive Flames and Sound-Shadows". *Popular Science*.
கரட்டு எண்ணெய், ஓர் உருமாற்ற உயிரிவழிப் பொருள்
இயற்கை கோந்து, *கெவியா பிரேசில்லென்சிசு* தாவரப் பிசின்
**உயிர்வழிப் பொருள்** (*biogenic substance*) பொதுவாக உயிரின வழிதோறியப் பொருட்களாகும். இந்த உயிர்வழிப் பொருட்கள் தாவரங்கள், விலங்கினங்களின் பகுதிகள், கழிவுகள், சுரப்புகளாகக்கூட இருக்கலாம். உயிர்வழிப் பொருட்கள் பல்வேறு உயிர்மூலக்கூறுகளாகும்.

நிலக்கரி, எண்ணெய் ஆகியவை புவியியல் காலக் கணக்கில் ஏற்படும் மாற்றங்களின் மூலம் உருவாகியுள்ள உயிர்வழிப் பொருட்களாகும். சுண்ணாம்பு மற்றும் சுண்ணாம்புச் சிப்பிகள் (கடல் சார் விலங்கினங்களின் ஓடுகள் மூலம்) புவியியல் காலக் கணக்கில் ஏற்படும் மாற்றங்களின் மூலம் உருவாகியுள்ள உயிர்வழிப் பொருட்களாகும்.

புல் வகைகள், மரம், செடி, கொடிகள், இதர தாவர இனங்கள் பூமியில் நன்னீர் தோற்றம் மழையின் மூலமும் பிற்காலத்தில் தோன்றிய உயிர்சார் கூறுகளாகும்.

முத்து, பட்டு, கோந்து போன்றவை பின்னால் கடல்சார் உயிர் மற்றும் நில வாழ் உயிர் மற்றும் தாவரங்களில் தண்டுப்பகுதியில் பிற்காலத்தில் தோன்றிய முக்கிய சுரப்புகளாகும். இந்த சுரப்புகளும் உயிர்வழிப் பொருள்களாகவே கருதப்படுகின்றன.

உயிர்சாரா பொருட்கள்: இவை தற்போதைய அல்லது கடந்த கால உயிரினங்களின் செயல்பாடுகளால் தோன்றியனவல்ல. மாறாக, பல்வேறு காலகட்டங்களில் மண்ணில் பல்வேறு மாற்றங்களுக்குப் பின்னால் இவை உருவாகின்றன.

மேற்கோள்கள்
-----------

1. ↑  Francis, Raju; Kumar, D Sakthi (2016). *Biomedical Applications of Polymeric Materials and Composites*. John Wiley & Sons.
2. ↑  "New York Academy of Sciences. Section of Geology and Mineralogy" (in en). *Science* **18** (468): 789–790. 1903-12-18. doi:10.1126/science.18.468.789. பன்னாட்டுத் தர தொடர் எண்:0036-8075. .
3. ↑  "Biogenic substances in sediments and fossils". *Angewandte Chemie* **10** (4): 209–25. April 1971. doi:10.1002/anie.197102091. பப்மெட்:4996804.
**தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950** (*Emblems and Names (Prevention of improper use) Act 1950*) இந்தியாவின் தேசியச் சின்னங்களான இந்திய தேசியக் கொடி, இந்திய தேசிய கீதம், அசோகச் சக்கரம், இந்தியா போன்றவைகளை தொழில் மற்றும் வணிக நோக்கங்களுக்காக முறையற்ற முறையில் பயன்படுத்துவதை தடுக்கும் சட்டமாகும். சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950 இந்தியாவில் வணிக பயன்பாட்டிற்கு தேசிய சின்னங்களை பயன்படுத்துவதை தடை செய்கிறது.

பின்னணி
-------

இந்திய தேசியக் கொடி மற்றும் சின்னம் மற்றும் மகாத்மா காந்தி மற்றும் பிற தேசியத் தலைவர்களின் பெயர்கள் அல்லது உருவப் படங்கள் ஆகியவை தொழில் மற்றும் வர்த்தக நோக்கங்களுக்காகவும், அவர்களை புண்படுத்தும் வகையிலும் பயன்படுத்தப்படுவது குறித்து இந்தியாவிலும், வெளிநாட்டிலும் பல சம்பவங்கள் வெளிச்சத்திற்கு வந்துள்ளது. சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம், 1950 நடைமுறைக்கு வரும் கீழ்கண்ட சட்டங்கள் மட்டும் நடைமுறையில் இருந்தது. அவைகள் பின்வருமாறு:

* வர்த்தக முத்திரைகள் சட்டம், 1940
* காப்புரிமைகள் மற்றும் வடிவமைப்புகள் சட்டம், 1911
* வணிக முத்திரைகள் சட்டம், 1889
* நிறுவனங்கள் சட்டம், 1913

தேசியச் சின்னங்கள் மற்றும் பெயர்கள் தொடர்பான முறைகேடுகளைத் தடுக்க மேற்படி சட்டங்கள் போதுமானதாக இல்லை.

பொருந்தக்கூடிய தன்மை
--------------------

இந்த சட்டம் முழு இந்தியாவிற்கும் நீட்டிக்கப்படுகிறது, மேலும் இந்தச் சட்டத்தின் பயன்பாடு இந்தியாவிற்கு வெளியே உள்ள இந்திய குடிமக்களுக்கும் பொருந்தும்.

மேற்கோள்கள்
-----------

1. ↑  The Emblems and Names (Prevention of Improper Use) Act, 1950
2. ↑  "Using part of national emblem violates rules, says high court", *ஹிந்துஸ்தான் டைம்ஸ்*, 12 March 2016
லின்னேயசு தோட்டத்தின் ஆரஞ்செரி முகப்புத் தோற்றம்
ஒலவுஸ் ருத்பெக்கால் வடிவமைக்கப்பட்ட தாவரவியல் தோட்டம் (1675)
**லின்னேயசு தோட்டம்** அல்லது **லின்னேயசின் தோட்டம்** (*Linnaean Garden* or *Linnaeus' Garden*) (சுவீடிய மொழி: Linnéträdgården) என்று அழைக்கப்பெறும் இந்த பழமைவாய்ந்த தாவரவியல் தோட்டம் சுவீடன் நாட்டின் உப்சாலா பல்கலைக்கழகத்தில் அமைந்துள்ளது. 18 ஆம் நூற்றாண்டில் இத்தோட்டம் மீட்டமைக்கப்பட்டு புகழ்பெற்ற தாவரவியலாளரான காரோலசு லின்னேயசின் வகைப்பாட்டியல் முறைப்படி தாவரவியல் தோட்டமாக மாற்றப்பட்டது.

1770 ஆம் ஆண்டில் லின்னேயசு தோட்டத்தின் வேலைப்பாடு
இத்தோட்டமானது முதன் முதலில் உப்சாலா பல்கலைக்கழகத்தின் மருத்துவத் துறை பேராசிரியரான ஒலவுசு ருத்பெக் என்பவரால் 1655 ஆம் ஆண்டு திட்டமிடப்பட்டு உருவாக்கப்பட்டது. பூங்காவின் அருகிலேயே ஒரு கட்டிடத்தையும் இவர் கட்டினார். 17 ஆம் நூற்றாண்டின் இறுதியில் இத்தோட்டத்தில் கிட்டத்தட்ட 1,800 வகையான பல்வேறு தாவர சிற்றினங்கள் இருந்தன. ஆனால் 1702 ஆம் ஆண்டில் உப்சாலா நகரத்தில் ஏற்பட்ட தீ விபத்தால் இத்தோட்டம் பலத்த சேதமுற்று பல தாவரங்கள் கருகிப்போயின. பின்னர் 1741 ஆம் ஆண்டு கரோலஸ் லின்னேயஸ் இத்தோட்டத்தை புணரமைக்கும் பொறுப்பை ஏற்று தனது சுய யோசனையின் மூலம் இத்தோட்டத்தை மீட்டெடுத்தார். இப்பணி அனைத்தையும் உப்சாலின்னென்சின் தோட்டம் ( *ஓர்தசு உப்சாலின்னென்சிசு* -*Hortus Upsaliensis*) எனும் தனது நூலில் ஆவணப்படுத்தியுள்ளார் (1748).

மேற்கோள்கள்
-----------

1. ↑  "Botanical Garden History". Uppsala University. 8 ஜூன் 2011 அன்று மூலம் பரணிடப்பட்டது. 28 June 2011 அன்று பார்க்கப்பட்டது.

புற இணைப்புகள்
--------------

* 

* பொதுவகத்தில் Linnaean Garden தொடர்பாக ஊடகக் கோப்புகள் உள்ளன.
* 

* பொதுவகத்தில் Linnaean Museum தொடர்பாக ஊடகக் கோப்புகள் உள்ளன.
**தி. த. சரவணமுத்துப்பிள்ளை** (1865 - 1902) ஈழத்து எழுத்தாளர், தமிழறிஞர். தமிழின் முதல் வரலாற்றுப் புதினமான மோகனாங்கி என்ற புதினத்தை 1895 ஆம் ஆண்டில் எழுதி வெளியிட்டவர்.

இலங்கையின் திருகோணமலையைப் பிறப்பிடமாகக் கொண்ட சரவணமுத்துப்பிள்ளை, திருகோணமலை அரச உத்தியோகத்தரான தம்பிமுத்துப்பிள்ளை என்பவரின் மகன். தி. த. கனகசுந்தரம்பிள்ளையின் தம்பி. தனது 15வது அகவையில் சென்னை சென்று பச்சையப்பன் கல்லூரியிலும், சென்னை மாநிலக் கல்லூரியிலும் கல்வி கற்றார். தத்தைவிடு தூது என்ற பெண் விடுதலைச் செய்யுள்களையும் எழுதினார்.

எழுதி வெளியிட்ட நூல்கள்
-----------------------

* தென்கைலாய மென்னுந் திரிகோணாசலத்திலெழுந்தருளிய முத்துக்குமாரசுவாமி பேரிற் சொல்லிய 'இரட்டைமணிமாலை', சென்னை சிறீநிலைய அச்சுக்கூடம், 1883
* தத்தைவிடு தூது, சென்னை சிறீநிலைய அச்சுக்கூடம், 1892
* தமிழ்ப்பாஷை, தமிழியல் ஆய்வு, 1892 (மறுபதிப்பு: 2013)
* திருக்கோணமலை ஸ்ரீ முத்துக்குமார சுவாமி திருப்பொன்னூஞ்சல், 1895
* மோகனாங்கி, 1895

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2013-04-28 அன்று பார்க்கப்பட்டது.
**சாசி சங்க்லா** (Shashi Sankhla), (பிறப்பு: 1948 அக்டோபர் 28) இவர் ஓர் இந்தியாவில் கதக் நடனத்தின் ஜெய்ப்பூர் கரானாவின் நிபுணராவார். மேலும், இவர் குரு பண்டிட் குண்டன் லால் கங்கனி ஜி என்பவரின் மூத்த சீடராவார். கதக் நடனத்திற்காக 2008இல் இவருக்கு சங்கீத நாடக அகாதமி விருது வழங்கப்பட்டுள்ளது.  இவர் ஜெய்ப்பூர் கதக் கேந்திரப் பள்ளியின் முதல்வராகவும் இருந்தார். கதக்கின் பாரம்பரிய கொள்கைகளை பரப்புவதற்கும், நிலைநிறுத்துவதற்கும் இவரது மிகுந்த விருப்பம், கதக்கிற்கு அர்ப்பணித்த ஒரு நிறுவனமான கீதாஞ்சலி இசைச் சங்கத்தை உருவாக்கும்படி இவரை வலியுறுத்தியது.

ஆரம்பகால வாழ்க்கை மற்றும் பின்னணி
---------------------------------

சர்வதேச அளவில் தங்கள் இருப்பை உணர்த்திய சில கலைஞர்களில் கதக் குரு முனைவர் சாசி சங்க்லாவும் இருக்கிறார். ராஜஸ்தானின் சோத்பூரில் பிறந்த இவரது பல்துறை கலை நிகழ்ச்சிகள் ஜெய்ப்பூர் கரானாவின் பிரபல கதக் குருக்களின் வழிகாட்டுதலின் கீழ் பண்டிட் மூல் சந்த் கோமேதி ஜி போன்ற வழிகாட்டுதலின் கீழ் தொடங்கியது. பின்னர், பண்டிட் மோகன் லால் மகாராஜ் ஜி மற்றும் பின்னர் ஜெய்ப்பூர் கரானாவின் பண்டிட் குண்டன்லால் கங்கனி ஜி ஆகியோரால் மேலும் வளர்ந்தது. பரதநாட்டியத் துறையில் தனது அறிவை மேலும் மேம்படுத்தும் அளவுக்கு இவர் அதிர்ஷ்டசாலியாக குரு பிரதிபா பண்டிட் உதவினார். ஜெய்ப்பூர் கரானாவின் பண்டிட் சீர்சாகர் ஜியின் கீழ் பரோடா குரல் இசையையும், பண்டிட் பத்ரிநாராயணன் பரேக் ஜி, பக்கவாஜ் மற்றும் காசிம் ஜி ஆகியோரின் கீழ் நாட்டுப்புற நடனங்கள் நிகழ்த்துவதிலும் தேர்ச்சி பெற்றார்.

தொழில்
------

19 வயதில் ஒரு ஆசிரியராக தனது வாழ்க்கையைத் தொடங்கினார். சோத்பூரில் உள்ள இராட்டிரிய கலா மண்டலத்திலும், பின்னர் ஜெய்ப்பூர் கதக் கேந்திராவிலும் கதக் நிருத்யா குருவாக 1978 இல் பணியில் சேர்ந்து 28 ஆண்டுகள் அந்த நிறுவனத்தில் பணியாற்றி 2006 இல் முதல்வராக ஓய்வு பெற்றார். தற்போது இவர் ஜெய்ப்பூரின் கீதாஞ்சலி இசைச் சங்கத்தில் கதக் பயிற்சி அளித்து வருகிறார். கலைஞர்கள் மற்றும் ஆசிரியர்களாக தற்போது உலகெங்கிலும் உள்ள பல்வேறு அமைப்புகளில் பணியாற்றி வரும் தனது சொந்த மகள்கள் உட்பட பல சீடர்களை இவர் வளர்த்து வருகிறார். இவரது சில சோதனைத் தயாரிப்புகள் துருபத், காயல், தரானா, அஷ்டபதிகள் போன்ற தூய பாரம்பரிய கயாகியாக முடிகின்றன. மற்றவைகள் பானிஹரி, கேசரியா பாலம், சௌசர், ராஜ்புதானி, கங்கௌர், கூமர், ராதேராணி, தசாவதாரம் போன்றவைகளை நாட்டுப்புறவியல் கதைகளிலும், பாலே போன்றவற்றிலும் முடிக்கிறார்.

விருதுகள் மற்றும் கௌரவங்கள்
---------------------------

அப்போதைய ராஜஸ்தான் முதலமைச்சர் சிறீ அசோக் கெலட் அவர்களால் ராஜஸ்தான், சங்கீத நாடக அகாதமி (2001) மற்றும் 2008 இல் அப்போதைய இந்தியக் குடியரசுத் தலைவர் திருமதி பிரதிபா பாட்டில் அவர்களால் புது தில்லி சங்கீத நாடக அகாதமி விருது உட்பட பல பாராட்டுக்களை சாசி சங்க்லா பெற்றுள்ளார்.  இது தவிர, நெதர்லாந்தின் ஒருங்கினைந்த கலாச்சார திறந்தவெளி பல்கலைகழகத்தின் மூலம் (2003) தத்துவவியலில் முனைவர் பட்டம் வழங்கப்பட்டது. ஜெய்ப்பூர் கரானவின் "தும்ரி" இன் மிகவும் தேவையான தேவையை பூர்த்திசெய்யும் "கதக் நிருத்யா மே அபினயா கா ஏக் சஷகத் மத்தியம்" - "மாண்ட்" (ராஜஸ்தானைப் பாடுவதற்கான ஒரு அரைகுறையான பாணி) என்ற தலைப்பில் மனிதவள மேம்பாட்டு கலை மற்றும் கலாச்சார அமைச்சகத்தால் இவருக்கு பெல்லோஷிப் வழங்கப்பட்டது. (2001-2003).

குறிப்புகள்
-----------

1. 1 2  "காப்பகப்படுத்தப்பட்ட நகல்". 2017-08-15 அன்று மூலம் பரணிடப்பட்டது. 2020-02-04 அன்று பார்க்கப்பட்டது.
**இலாந்தனைடு குளோரைடுகள்** (*Lanthanide chlorides*) என்பவை இலாந்தனைடு தனிமங்களான இலந்தனத்திலிருந்து இலூட்டீசியம் வரையிலான தனிமங்கள் குளோரினுடன் வினைபுரிந்து உருவாகக்கூடிய இரசாயன சேர்மங்களின் குழுவைக் குறிக்கும். இந்த சேர்மங்களில் இலாந்தனைடு தனிமங்கள் பொதுவாக +2 மற்றும் +3 என்ற ஆக்சிசனேற்ற நிலைகளில் இருக்கும். குறைந்த ஆக்சிசனேற்ற நிலைகளில் உள்ள இலாந்தனைடுகள் கொண்ட சில சேர்மங்களும் உள்ளன.

இலாந்தனைடு இருகுளோரைடுகள்
-------------------------

நியோடிமியம், சமாரியம், யூரோப்பியம், டிசிப்ரோசியம், தூலியம் மற்றும் இட்டெர்பியம் ஆகிய இலாந்தனைடுகள் ஈரிணைதிற குளோரைடுகளை உருவாக்குகின்றன. நாப்தலீனில் உள்ள டெட்ரா ஐதரோபியூரான் அல்லது இலித்தியம் உலோகத்தைப் பயன்படுத்தி மூவிணைதிற குளோரைடுகளை ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:

LnCl3 + Li → LnCl2 + LiCl (Ln=Nd,Sm,Eu)
மூவிணைதிற குளோரைடை உலோகம் அல்லது ஐதரசனைப் பயன்படுத்தி ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:

2 LnCl3 + Ln → 3 LnCl2 (Ln=Nd,Sm,Eu?,Dy,Tm,Yb)
2 LnCl3 + H2 → 2 LnCl2 + 2 HCl (Ln=Nd,Sm,Eu,Dy,Tm,Yb)

இலாந்தனைடு முக்குளோரைடு
-----------------------

ஆக்சைடு அல்லது கார்பனேட்டை ஐதரோகுளோரிக் அமிலத்தில் கரைப்பதன் மூலம் இலாந்தனைடு முக்குளோரைடுகளை பொதுவாகத் தயாரிக்கலாம். இவை ஆக்சைடுகளை உயர்வெப்பக்கார்பன் வினைக்கு உட்படுத்துவதன் மூலம் வணிக ரீதியாக உற்பத்தி செய்யப்படுகின்றன. இந்த முக்குளோரைடுகளின் நீரற்ற வடிவங்களை உருவாக்க, அம்மோனியம் குளோரைடு வழி எடுக்கப்படுகிறது. நீரிலி நிலை இலாந்தனைடு முக்குளோரைடுகள் அதிக உருகு நிலை கொண்டவையாக பொதுவாக வெளிர் நிறத்தில் இருக்கும்.

இலாந்தனைடு முக்குளோரைடுகள்| MCl3 | நிறம் | கட்டமைப்பு வகை | f-கூடு கட்டமைப்பு |
| --- | --- | --- | --- |
| LaCl3 | நிறமற்றது | UCl3-வகை | f0 |
| CeCl3 | நிறமற்றது | UCl3-வகை | f1, இருமை |
| PrCl3 | பச்சை | UCl3-வகை | f2, மும்மை |
| NdCl3 | இளஞ்சிவப்பு | UCl3-வகை | f3, நாற்கூட்டு |
| PmCl3 | பச்சை | UCl3-வகை | f4, ஐம்மை |
| SmCl3 | மஞ்சள் | UCl3-வகை | f5, அறுவன் |
| EuCl3 | மஞ்சள் | UCl3-வகை | f6, ஏழன் |
| GdCl3 | நிறமற்றது | UCl3-வகை | f7, எண்மி |
| TbCl3 | வெண்மை | PuBr3-வகை | f8, ஏழன் |
| DyCl3 | வெண்மை | AlCl3-வகை | f9, அறுவன் |
| HoCl3 | மஞ்சள் | AlCl3-வகை | f10, ஐம்மை |
| ErCl3 | ஊதா | AlCl3-வகை | f11, நாற்கூட்டு |
| TmCl3 | மஞ்சள் | AlCl3-வகை | f12, மும்மை |
| YbCl3 | நிறமற்றது | YCl3-வகை | f13, இருமை |
| LuCl3 | நிறமற்றது | AlCl3-வகை | f14 |

மேற்கோள்கள்
-----------

1. ↑  Rossmainth, Kurt (1979-01-01). "Herstellung der klassischen Seltenerd(II)-chloride in Lösung". *Anorganische, Struktur- und Physikalische Chemie* **110** (4): 109–114. doi:10.1007/BF00903752.
2. ↑  Gerd Meyer, Lester R. Morss (1991). *Synthesis of lanthanide and actinide compounds*. Springer. பக். 161. பன்னாட்டுத் தரப்புத்தக எண்:0-7923-1018-7. .
3. ↑  Brauer, Georg; Baudler, Marianne (1975). *Handbuch der Präparativen Anorganischen Chemie, Band I.* (3rd ). Stuttgart: Ferdinand Enke. பன்னாட்டுத் தரப்புத்தக எண்:3-432-02328-6.
4. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.
போலந்து நாட்டில் உள்ள நாகத் தகடுகளிலான ஒரு கூரை.
இன்னொரு உலோகக் கூரை. பிரான்சில் உள்ளது.
**உலோகக் கூரை** (*metal roof*) என்பது, உலோகத் தகடு, உலோக ஓடுகள் போன்றவற்றினாலான கூரையைக் குறிக்கும். முற்காலத்தில் செப்பு, ஈயம் போன்ற உலோகங்கள் கூரைகளுக்குக் கூடுதலாகப் பயன்பட்டன. தற்காலத்தில் எஃகு, நாகம்பூசிய இரும்பு, அலுமினியம் போன்ற உலோகங்கள் பெருமளவில் பயன்படுகின்றன. கூரைகளுக்கான உலோகத் தகடுகள் தட்டையானவையாக அல்லது நெளிதகடுகளாக இருக்கும். விறைப்பாக இருக்காது என்பதால், பெரிய தட்டையான தகடுகளைக் கூரைச் சட்டகத்தில் நேரடியாகத் தாங்க முடியாது. சட்டகத்தில் மரப் பலகைகளைத் தாங்க வைத்து அதன் மேல் உலோகத் தகடுகளைப் பொருத்துவர். தற்காலத்தில் பெரும்பாலும் நெளிதகடுகளாக இருப்பது வழக்கம். இத்தகடுகள் தொய்வடையாமல் சட்டகங்களின்மீது நேரடியாகவே பொருத்த முடியும். நெளிவுகள் உலோகத் தகட்டுக்கு விறைப்புத் தன்மையைக் கொடுக்கின்றன.

உலோகத் தகடுகள் கூடிய வெப்பம் கடத்துதிறன் கொண்டவை என்பதுடன், விரைவில் சூடாகவும் கூடியன ஆதலால், கடத்தல் மூலமாகவும், கதிர்வீச்சினாலும் பெருமளவு வெளிவெப்ப்ம் உள்ளே நுழைகின்றது. வெப்பக் காப்புப் பொருட்களை உலோகத் தகடுகளுக்குக் கீழே பொருத்துவதன் மூலம் உள்ளே நுழையக் கூடிய வெப்பத்தைப் பெருமளவு குறைக்க முடியும்.

குறிப்புகள்
-----------

1. ↑  "Lead:The Facts" (PDF). International Lead Association. 2017-02-20 அன்று மூலம் (PDF) பரணிடப்பட்டது.
2. ↑  Seale, Wayne (2007). The role of copper, brass, and bronze in architecture and design; *Metal Architecture,* May 2007
3. ↑  Copper roofing in detail; Copper in Architecture; Copper Development Association, U.K. www.cda.org.uk/arch

வெளியிணைப்புக்கள்
-----------------

* 70 Metal Roofing Facts) by MetalRoof.US பரணிடப்பட்டது 2014-01-10 at the வந்தவழி இயந்திரம் - நுகர்வோர் கல்விக்கான கட்டுரை (ஆங்கில மொழியில்)
* [1] குடியிருப்பு கூரை சேவைகள்

மேற்கோள்கள்
-----------
**இந்திய-ஐரோப்பிய மொழிகள்** (*Indo-European languages*) சுமார் 300 கோடி மக்களால் பேசப்படும் 150 மொழிகளை உள்ளடக்கியுள்ளது. இவற்றுள் ஐரோப்பா மற்றும் மேற்கு ஆசியாவைச் சேர்ந்த பெரும்பாலான முக்கிய மொழிக்குடும்பங்கள் அடங்கும். இந்தப் பெருமொழிக்குடும்பத்தில் பிரபல மொழிகளான ஆங்கிலம், ஸ்பானிய மொழி, பிரெஞ்சு மொழி, போர்த்துக்கீசம், ஜெர்மன் மொழி, இத்தாலிய மொழி, ரஷ்ய மொழி, பார்சி, ஹிந்தி, உருது என்பனவும் அடங்குவன.

மேற்படி தொடர்பு பற்றிய எடுகோள், வில்லியம் ஜோன்ஸ் என்னும் மொழியியலறிஞரால் முதன் முதலில் முன்வைக்கப்பட்டது. இவர் அக்காலத்தில் மிகத்தொன்மையான மொழிகளாகக் கருதப்பட்ட, இலத்தீன், கிரேக்கம், சமஸ்கிருதம் மற்றும் பாரசீக மொழி என்பவற்றுக்கிடையில் ஒற்றுமைகள் இருப்பதைக் கவனித்தார். பிரான்ஸ் பொப் என்பவரின் மேற்சொன்ன நான்கு மொழிகள் மற்றும் பல பழைய மொழிகள் தொடர்பான முறையான ஒப்பீட்டு ஆய்வுகள், மேற்படி கோட்பாட்டுக்குச் சான்றாக அமைந்தன. 19 ஆம் நூற்றாண்டில் அறிஞர்கள் இக் குழுவை "இந்தோ-ஜெர்மானிய மொழிகள்" அல்லது "ஆரியம்" என அழைத்துவந்தனர். பின்னர் மேற்படி தொடர்பு ஐரோப்பாவின் பெரும்பாலான மொழிகளுக்கும் பொருந்துவது அறியப்பட்டதும், இதன் பெயர் இந்தோ-ஐரோப்பிய மொழிகள் என விரிவாக்கப்பட்டது. இதற்கு உதாரணமாக சமஸ்கிருதத்துக்கும், லித்துவேனிய மொழிகளுக்கும் இடையிலான வலுவான தொடர்புகள் கண்டுபிடிக்கப்பட்டதைக் கூறலாம்.

இவற்றுக்குப் பொதுவான முதல் மொழி முதல்நிலை-இந்தோ-ஐரோப்பிய மொழி (PIE) என அழைக்கப்படுகிறது. இது தோற்றம் பெற்ற புவியியல் அமைவிடம் ("Urheimat" என அழைக்கப்படுகின்றது), தொடர்பாகக் கருத்துவேறுபாடு நிலவுகிறது. ஆர்மீனியாவை உள்ளடக்கிய கருங்கடலின் வடக்கு அல்லது மேற்குப் பகுதிகள் அத்தகைய அமைவிடத்துக்காக முன்மொழியப்படும் முக்கிய இடமாகும்.

இந்தோ-ஐரோப்பிய மொழிக்குடும்பத்தின் துணைக் குழுக்களுள் பின்வருவன அடங்கும்.

* இந்திய-ஈரானிய மொழிகள்
* இத்தாலிய மொழிகள் (லத்தீன் மொழி, அதன் வழிவந்தவை, ரோமன்ஸ் மொழிகள் என்பன இதில் அடங்கும்)
* ஜெர்மானிய மொழிகள் (ஆங்கிலம் அடங்கலாக)
* செல்ட்டிய மொழிகள்
* பால்ட்டிய மொழிகள்
* சிலாவிய மொழிகள்
* அல்பானிய மொழி, இது பெரும்பாலும், இல்லீரிய மொழிகள் துணைக்குழுவைச் சேர்ந்த பல வழக்கொழிந்த மொழிகளுள் வைக்கப்படுகிறது.
* தராசிய மொழி (வழக்கொழிந்தது)
* டாசிய மொழி (வழக்கொழிந்தது)
* பிரிஜிய மொழி (பண்டைய பிரிஜியாவின் வழக்கொழிந்த மொழி)
* அனத்தோலிய மொழிகள் (வழக்கொழிந்தது, ஹிட்டைடின் மொழி இவற்றுள் குறிப்பிடத்தக்கது.)
* தொச்சாரிய மொழிகள் (தொச்சாரியர்களின் வழக்கொழிந்த மொழி)
* கிரேக்க மொழிகள்
* அருமானிய மொழி

மேலும் காண்க
------------

* மொழிகளும், மொழிக் குடும்பங்களும்
* ஓகஸ்ட் ஷ்லீச்செர், *(A Compendium of the Comparative Grammar of the Indo-European Languages)* (1861/62)
* இந்தோ-ஐரோப்பிய வேர்களின் பட்டியல்

வெளியிணைப்புகள்
---------------

* Indo-European Roots, from the American Heritage Dictionary.
* Indo-European Documentation Centre பரணிடப்பட்டது 2006-06-14 at the வந்தவழி இயந்திரம் at the University of Texas
* Say something in Proto-Indo-European (by Geoffrey Sampson)
எ. சாந்தோசு 1972
**எமிலியோ சாந்தோசு கோர்செரோ** (Emilio Santos Corchero) (பிறப்புஃ அக்டோபர் 7,1935) (சான் விசெண்டே டி அல்காண்டரா, எக்ஸ்ட்ரீமாடுரா ஸ்பெயின்) கோசுட்டா ரிகா பல்கலைக்கழகங்களில் கோட்பாட்டு இயற்பியலாளர் (கோட்பாட்டுப் பேராசிரியராக) உள்ளார். 1998 ஆம் ஆண்டில் எசுப்பானிய இயற்பியல் கழகத்தின் பதக்கத்தை பெற்றார்.

அவரது அறிவியல் பணி ( அறிவியல் இதழ்களில் 100 கட்டுரைகள்) முக்கியமாக குவைய இயக்கவியலின் உயர்வாய்ப்பியல்பு விளக்கத்தை உருவாக்க முனைந்தது, இது கண்டிப்பான காரணத்தை பேணுகிறது (அதாவது "கடவுள் பகடை விளையாடுவதில்லை "என்ற ஆல்பர்ட் ஐன்ஸ்டீனின் கருத்தை ஆதரிக்கிறது). அந்த விளக்கத்தில், அளவீடுகளில் முடிவுகளின் விரவலுக்கு, காரணமின்மை (பல குவைய இயற்பியலாளர்கள் நம்புவது போல) காரணத்தைக் காட்டிலும், தொடர்புடைய அனைத்து காரணிகளின் கட்டுப்பாடின்மை காரணமாகும். சுருக்கத்திற்கு, அறிவியலின் அடித்தளங்கள், 20, 357-386 (2015) ஐப் பார்க்கவும், இதற்கான ஒரு பயன்பாடு என்பது குவாண்டம் ஒளியியலில் விக்னர் உருவகத்தைப் பயன்படுத்திய "அளவுரு வழி மாற்றுதல் "செய்முறைகளின் ஆய்வு ஆகும்; காண்க,ஐரோப்பிய இயற்பியல் இதழ் D 13, 109-119 (2001) (A. Casado, TW Marshall மற்றும் R. Risco-Delgado ஆகியோருடன் இணைந்து எழுதிய கட்டுரையையும் அதில் உள்ள மேற்கோள்களையும் சேர்த்து). பெல் சமனின்மைகள், அவற்றின் ஆய்வகச் செய்முறைகள் நம்பகமானதாக இருக்க வேண்டிய தேவைகள் ஆகியவை தொடர்புடைய ஆர்வமுள்ள கருதலாகும். காண்க,. இயற்பியல் கடிதங்கள் 98A, 5-9 (1983) ( F. Selleri மற்றும் TW மார்ஷல் உடன் இணைந்து), இயற்பியல் கடிதங்கள் 115A, 363-365 (1986), இயற்பியல் ஆய்வு A 46, 3646-3656 (1992 இன் பன்னாட்டு இதழ் ) இயற்பியல் 42, 2545-2555 (2003). குவைய வெற்றிடம் உண்மையான புலங்களைக் கொண்டுள்ளது என்ற கருதலின் அடிப்படையில் உயர்வாய்ப்பியல்பு விளக்கம் உள்ளது. வெற்றிடப் புலங்களின் அலைவுகள் அண்டவியலில் அண்மையில் கண்டுபிடிக்கப்பட்ட "இருண்ட ஆற்றலை "விளக்கவும்கூடும்; காண்க, வானியற்பியல் மற்றும் விண்வெளி அறிவியல், 332, 423-435 (2011). பொதுவான சார்பியலின் சில மாற்றங்கள் (குவையவழி உருவானதாகவும் இருக்கலாம்) வழுவுநிலைகளுக்கு (" கருந்துளைகள் ") குலைவதைத் தடுக்குமா என்பதைப் பார்ப்பதற்காக , சார்பியல் விண்மீன்களைப் பற்றிய ஆய்வு மற்றொரு கருதலாக உள்ளது; காண்க, வானியற்பியல் மற்றும் விண்வெளி அறிவியல் 341, 411-416 (2012) 

2022 இல் சாந்தோசு *குவைய இயக்கவியலின்* இயல்புநிலை விளக்கம் எனும் புத்தகத்தை வெளியிட்டார். அவரது அறிவியல் வாழ்க்கையை சுருக்கமாகக் கூறி , குவைய நிகழ்வுகளில் உள்ளூர் இயல்புவாதத்தின் வெளிப்படையான மீறல்களை முன்மொழிந்து சில வெற்றிட புலங்களை உண்மையான உறுப்புகளாகக் கருதுவதன் வழி ஒரு நடப்பியலான விளக்கத்தைத் த்ந்தார் .

மேற்கோள்கள்
-----------

வெளி இணைப்புகள்
---------------

* Emilio Santos in Google Scholar
* Emilio Santos in ResearchGate
* Emilio Santos Corchero short vitae
* Emilio Santos Corchero publications
* Emilio Santos Corchero summary of main research lines



1. ↑  *Realistic Interpretation of Quantum Mechanics*, Cambridge Scholars Publishing, 2022. ISBN 1-5275-7974-3